วิษณุ ยัน ไม่มีใบสั่ง คสช. แทรกการทำงาน กรธ.
วิษณุ เผย ร่างรธน.ทันไม่ทันเส้นตาย โยนถาม มีชัย ยัน ไม่มีพิมพ์เขียว-ใบสั่งจาก คสช. แทรกการทำงาน กรธ. ปัดตอบผ่านไม่ผ่านด่านประชามติ ชี้ คืบหน้าฟ้องแพ่งคดีโกงจำนำข้าว อยู่ในขั้นตอนการรับเอกสาร ,เมื่อวันที่ 7 ต.ค. 58 ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงการร่างรัฐธรรมนูญชุดที่มี นายมีชัย ฤชุพันธุ์ เป็นประธานกรรมการร่างรัฐธรรมนูญ (กรธ.) ว่า ยืนยันว่ารัฐบาลให้อิสระในการร่างทุกขั้นตอน เพราะให้อิสระตั้งแต่ที่ นายบวรศักดิ์ อุวรรณโณ เป็นประธานกรรมาธิการยกร่างรัฐธรรมนูญ (กมธ.) แล้ว หาก กรธ. ชุดนี้มีปัญหา หรือต้องการสอบถามเรื่องใดมาที่รัฐบาล ก็จะให้คำปรึกษาเป็นธรรมดาแต่ไม่ใช่ไปสั่งการ ยืนยันว่ารัฐบาลไม่มีพิมพ์เขียวและไม่มีอะไรทั้งสิ้น,ส่วนที่ นายมีชัย ระบุว่า กรธ. มีเวลาทำงาน 120 วันนั้น เพราะหักวันทำงานเสาร์และวันอาทิตย์ออกไปแล้ว และจะร่างทันกำหนดเวลาที่วางไว้หรือไม่นั้น ขึ้นอยู่กับการบริหารจัดการเวลาของ กรธ. เอง โดยสามารถประชุมในวันหยุดเสาร์-อาทิตย์ได้ ขณะนี้ กรธ.อาจไม่คุ้นเคยกันบ้าง เนื่องจากเพิ่งจะได้รับการแต่งตั้ง และเพิ่งพบกัน คนที่ยังไม่เคยทำงานร่วมกับ นายมีชัย อาจไม่รู้ว่านายมีชัยเป็นคนอย่างไร แต่เมื่อคุ้นเคยกันแล้ว อาจจะนัดพบปะพูดคุยกันมากขึ้น,เมื่อถามถึงสาเหตุที่ไม่อนุญาตให้ผู้สื่อข่าวเข้าไปสังเกตการณ์ ในระหว่างการประชุมยกร่างรัฐธรรมนูญในครั้งนี้ นายวิษณุ กล่าวว่า ไม่ทราบ คิดว่าเมื่อเริ่มต้นที่ นายบวรศักดิ์ประชุมยกร่างฯ นั้น ก็ไม่อนุญาตให้เข้าไปสังเกตการณ์เช่นกัน ต้องมีความคุ้นเคยกันก่อน ยิ่งเห็นผู้สื่อข่าวก็อาจจะมีความตระหนกบ้าง ส่วนเนื้อหาในร่างฉบับนี้ คาดว่า นายมีชัย จะนำร่างรัฐธรรมนูญฉบับเก่ามาประกอบการพิจารณายกร่างด้วย ,เมื่อถามถึงกรณีที่ นายมีชัย ระบุว่าไม่จำเป็นต้องแก้ไขรัฐธรรมนูญชั่วคราว 2557 ว่าด้วยการนับจำนวนเสียงผู้ที่มาออกเสียงประชามติ ซึ่งก่อนหน้านี้มีการถกเถียงในเรื่องนี้อย่างกว้างขวาง นายวิษณุ กล่าวว่า คิดว่าอาจจะแก้ไขเพื่อให้ชัดเจนขึ้น ว่าในการลงประชามตินั้น จะนับเสียงผู้ที่ไม่ได้ออกมาใช้สิทธิด้วยหรือไม่ หรือจะนับแค่เพียงผู้ที่มาออกเสียงใช้สิทธิ เรื่องนี้ผมอธิบายหลายครั้งแล้วว่า รัฐธรรมนูญชั่วคราวเขียนไว้ชัดเจน แต่หลายคนก็ยังพยายามบอกว่าไม่ชัดเจน ก็บอกไปว่าไม่เป็นไร ในเมื่อจะมีการแก้ไขในประเด็นอื่น เช่น หากร่างรัฐธรรมนูญฉบับที่ นายมีชัย กำลังยกร่างไม่ผ่านแล้วจะทำอย่างไร ก็ต้องร่างขึ้นใหม่ และจะร่างอย่างไร ใครเป็นคนร่าง จะต้องมีคนร่างกี่คน ต้องผ่านการทำประชามติด้วยหรือไม่ ดังนั้นหากมีการแก้ไขก็ค่อยนำประเด็นนี้ไปแก้ไขด้วย แต่จะให้แก้ไขรัฐธรรมนูญชั่วคราวเฉพาะประเด็นการนับเสียงประชามตินั้น รัฐบาลคงไม่แก้ไขแน่นอน แล้วที่ถามมาว่าทำไมถึงไม่เขียนเรื่องนี้เอาไว้ก่อนเมื่อ 6 เดือนที่แล้ว เพราะยังไม่ต้องการไปคาดหวังว่ารัฐธรรมนูญจะผ่านหรือไม่ ทั้งนี้หากจำเป็นต้องแก้ไขรัฐธรรมนูญชั่วคราวครั้งนี้คงจะใช้เวลาไม่นาน เมื่อนึกออกเมื่อไรจึงจะทำ,  ,เมื่อถามว่า จะรอให้ร่างฉบับของ นายมีชัย แล้วเสร็จ จึงจะแก้ไขรัฐธรรมนูฐชั่วคราวใช่หรือไม่ นายวิษณุ กล่าวว่า ไม่ได้หมายความเช่นนั้น เพราะถ้ารอให้ร่างเสร็จก่อนจะมาแก้ทีหลังก็ไม่ทัน แต่จะแก้ไขเมื่อไหร่ก็ได้ ตอนนี้ยังไม่รู้ว่าจะแก้ให้เนื้อหาออกมาอย่างไร ฉะนั้นอย่าเพิ่งไปตื่นตกใจ ยังไม่ถึงเวลา ส่วนตัวคิดว่าหากร่างรัฐธรรมนูญฉบับใหม่นี้ผ่าน ก็ไม่จำเป็นต้องแก้ไขรัฐธรรมนูญชั่วคราว และคิดมาตั้งแต่ต้นที่ นายบวรศักดิ์ ยกร่างรัฐธรรมนูญแล้ว,เมื่อถามว่า สิ่งที่หลายฝ่ายเป็นห่วงว่าร่างรัฐธรรมนูญฉบับนี้ จะบัญญัติเนื้อหาให้มีองค์กรอื่นเข้ามาควบคุมการทำงานของรัฐบาล เหมือนกับร่างฉบับก่อน ที่มีการเขียนเรื่อง คณะกรรมการยุทธศาสตร์การปฏิรูปและความปรองดองแห่งชาติ (คปป.) เอาไว้หรือไม่ นายวิษณุ กล่าวว่า เรื่องนี้ยังตอบไม่ได้ เมื่อ กรธ.ยกร่างเสร็จแล้ว จึงจะส่งมาให้รัฐบาลและองค์กรอื่นๆ นำไปพิจารณา ซึ่งเราจะเสนอความเห็นกลับไปในตอนนั้น ทั้งนี้ นายมีชัย ระบุว่า ในขั้นตอนการรับฟังความเห็นมี 2 ขั้นตอน คือ 1. เปิดรับฟังความเห็นตั้งแต่วันนี้ โดยไม่รอดูเนื้อหาก่อนว่าจะออกมาอย่างไร เพื่อเสนอความเห็นไปก่อน โดย กรธ.จะมีการตั้งคณะอนุกรรมการรับฟังความเห็นขึ้นมาพิจารณา และ 2. เมื่อ กรธ.ร่างเสร็จ จะส่งร่างไปยังองค์กรต่างๆ เพื่อรับฟังขอเสนอกลับมา สำหรับข้อเสนอของบางคนที่ให้นำชื่อของ ผบ.เหล่าทัพ ออกจาก คปป. หากจะมีการเขียนเรื่องนี้เอาไว้ในรัฐธรรมนูญฉบับใหม่ เพื่อลดกระแสคัดค้านออกไปนั้น เรื่องนี้ตนตอบไม่ได้ ให้ไปบอกกรธ. ทั้ง 21 คนเอง
วิษณุ เผย ร่างรธน.ทันไม่ทัน โยนถาม มีชัย ปัดตอบผ่านไม่ผ่าน ชี้คืบหน้าฟ้องแพ่งคดีโกงจำนำข้าว อยู่ในขั้นตอนการรับเอกสาร 
วิษณุ เครืองาม,ร่างรัฐธรรมนูญ,ประธาน กรธ.,มีชัย ฤชุพันธุ์,พิมพ์เขียว รธน.,กรธ.มีเวลาทำงาน 120 วัน,กรรมการร่าง รธน.,การประชุมยกร่าง รธน.,แก้ไขรัฐธรรมนูญ,ระยะเวลาร่าง รธน.,การทำประชามติ,กรธ.,ข่าว,ไทยรัฐออนไลน์,ข่าวการเมือง